CELEX: 62008CA0458
Language: el
Date: 2010-11-18 00:00:00
Title: Υπόθεση C-458/08: Απόφαση του Δικαστηρίου (πρώτο τμήμα) της 18ης Νοεμβρίου 2010 — Ευρωπαϊκή Επιτροπή κατά Πορτογαλικής Δημοκρατίας (Παράβαση κράτους μέλους — Παράβαση του άρθρου 49 ΕΚ — Οικοδομικός τομέας — Απαίτηση αποκτήσεως αδείας για την άσκηση δραστηριότητας στον εν λόγω τομέα — Δικαιολόγηση)

15.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/2
            
         Απόφαση του Δικαστηρίου (πρώτο τμήμα) της 18ης Νοεμβρίου 2010 — Ευρωπαϊκή Επιτροπή κατά Πορτογαλικής Δημοκρατίας
   (Υπόθεση C-458/08) (1)
   
   (Παράβαση κράτους μέλους - Παράβαση του άρθρου 49 ΕΚ - Οικοδομικός τομέας - Απαίτηση αποκτήσεως αδείας για την άσκηση δραστηριότητας στον εν λόγω τομέα - Δικαιολόγηση)
   2011/C 13/03
   Γλώσσα διαδικασίας: η πορτογαλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: E. Traversa και P. Guerra e Andrad.)
   
      Καθής: Πορτογαλική Δημοκρατία (εκπρόσωποι: L. Inez Fernandes και F. Nunes dos Santos)
   
      Παρεμβαίνουσα υπέρ της προσφεύγουσας: Δημοκρατία της Πολωνίας (εκπρόσωπος: M. Dowgielewic)
   
      Αντικείμενο
   
   Παράβαση κράτους — Παράβαση του άρθρου 49 ΕΚ — Οικοδομικός τομέας — Προϋπόθεση κατοχής αδείας προς άσκηση δραστηριότητας στον τομέα αυτόν
   
      Διατακτικό
   
   Το Δικαστήριο αποφασίζει:
   
               1)
            
            
               Η Πορτογαλική Δημοκρατία, απαιτώντας από τους εγκατεστημένους σε άλλο κράτος μέλος παρέχοντες κατασκευαστικές υπηρεσίες να πληρούν το σύνολο των προϋποθέσεων που το επίμαχο εθνικό καθεστώς και ιδίως το νομοθετικό διάταγμα 12/2004, της 9ης Ιανουαρίου 2004, επιβάλλουν για τη χορήγηση άδειας ασκήσεως οικοδομικής δραστηριότητας στην Πορτογαλία και αποκλείοντας με τον τρόπο αυτό την προσήκουσα συνεκτίμηση των αντίστοιχων υποχρεώσεων στις οποίες υπόκεινται οι παρέχοντες τις εν λόγω υπηρεσίες εντός του κράτους μέλους στο οποίο είναι εγκατεστημένοι, καθώς και των ήδη πραγματοποιηθέντων από τις αρχές του εν λόγω κράτους μέλους σχετικών ελέγχων, παρέβη τις υποχρεώσεις που υπέχει από το άρθρο 49 ΕΚ.
            
         
               2)
            
            
               Καταδικάζει την Πορτογαλική Δημοκρατία στα δικαστικά έξοδα.
            
         
               3)
            
            
               Η Δημοκρατία της Πολωνίας φέρει τα δικαστικά της έξοδα.
            
         
      (1)  ΕΕ C 327 της 20.12.2008.